CELEX: 32004R1923
Language: hu
Date: 2004-10-25
Title: A Tanács 1923/2004/EK rendelete (2004. október 25.) a Svájci Államszövetség számára egyes feldolgozott mezőgazdasági termékek vonatkozásában közösségi vámkontingensek formájában történő egyes engedmények megállapításáról

5.11.2004   
            
            
               HU
            
            
               Az Európai Unió Hivatalos Lapja
            
            
               L 331/9
            
         
      A TANÁCS 1923/2004/EK RENDELETE
   
   (2004. október 25.)
   a Svájci Államszövetség számára egyes feldolgozott mezőgazdasági termékek vonatkozásában közösségi vámkontingensek formájában történő egyes engedmények megállapításáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére,
   tekintettel a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozási okmányára és különösen annak 6. cikke (1) bekezdésére,
   tekintettel a Bizottság javaslatára,
   mivel:
   
               (1)
            
            
               Az Európai Gazdasági Közösség és a Svájci Államszövetség között megkötött preferenciális megállapodás (1) keretében a 2840/72/EGK rendelet (2) a feldolgozott mezőgazdasági termékek vonatkozásában engedményt biztosított a Svájci Államszövetség részére.
            
         
               (2)
            
            
               A Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia csatlakozását követően az említett engedményt ki kell igazítani, figyelembe véve a feldolgozott mezőgazdasági termékek tárgyában egyrészről a tíz ország, másrészről Svájc között korábban fennálló különleges megállapodásokat.
            
         
               (3)
            
            
               E célból 2004. június 25-én zárultak le a tárgyalások egy olyan megállapodás parafálásával, amely megteszi a szükséges kiigazításokat annak érdekében, hogy a fenti preferenciális megállapodás figyelembe vegye az Európai Unió kibővítésének hatásait.
            
         
               (4)
            
            
               Mindazonáltal, a túlzottan rövid határidő miatt, ez a megállapodás nem léphetett életbe 2004. május 1-jén, és ilyen körülmények között a Közösségnek el kell fogadnia a szükséges intézkedéseket ennek a helyzetnek a megoldására.
            
         
               (5)
            
            
               Ennek az intézkedésnek egy autonóm közösségi vámkontingens formáját kell öltenie a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia által alkalmazott, megállapodásos preferenciális vámkontingens-engedmények átvételével.
            
         
               (6)
            
            
               Erre a termékre 2004-ben a 2232/2003/EK bizottsági rendelet (3) 09.0914 tételszámon vámkontingenst nyitott. Az új vámkontingens a meglévő engedményen felül kerül megállapításra.
            
         
               (7)
            
            
               A Svájci Államszövetség politikai kötelezettségvállalást tett, hogy viszonossági alapon önálló átmeneti intézkedéseket tesz a Közösség javára, 2004. május 1-jei hatállyal,
            
         ELFOGADTA A KÖVETKEZŐ RENDELETET:
   1. cikk
   2004. május 1-jétőldecember 31-ig a Svájcból származó, a mellékletben felsorolt áruk az ott megállapított feltételek szerint megnyitott vámkontingensekbe tartoznak.
   2. cikk
   Az 1. cikkben említett kontingenst a Bizottság az 1993. július 2-i 2454/93/EGK bizottsági rendelet (4) 308a., 308b. és 308c. cikkeinek megfelelően kezeli.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2004. május 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2004. október 25-én.
      
         
            a Tanács részéről
         
         
            az elnökasszony
         
         R. VERDONK
         
      
   
   
      (1)  HL L 300., 1972.12.31., 189. o.
   
   
      (2)  HL L 300., 1972.12.31., 188. o.
   
   
      (3)  HL L 339., 2003.12.24., 20. o.
   
   
      (4)  HL L 253., 1993.10.11., 1. o. A 2286/2003/EK rendelettel (HL L 343., 2003.12.31., 1. o.) módosított rendelet.
   
      MELLÉKLET
      MEGNYITOTT PREFERENCIÁLIS VÁMKONTINGENS
      
                  Tételszám
               
               
                  KN-kód
               
               
                  Az áruk leírása
               
               
                  Autonóm kontingens
                  2004.5.1-jétől2004.12.31-ig
               
               
                  Alkalmazandó vámtételek
               
               
                  Autonóm kontingens
                  Következő év
               
            
                  09.0914
               
               
                  2106 90 92
               
               
                  Élelmiszer- és más készítmények, amelyek nem tartalmaznak tejből nyert zsiradékot, szacharózt, izoglükózt, glükózt, gabona- vagy más keményítőt, illetve 1,5 %-nál kevesebb tömegszázalékban tartalmaznak tejből nyert zsírt és olajat, 5 %-nál kevesebb szacharózt vagy izoglükózt, 5 %-nál kevesebb glükózt, illetve gabona- vagy más keményítőt.
               
               
                  187 t
               
               
                  mentes
               
               
                  1 309 t